蘇元站

蘇元站（粵拼：sou1 jyun4 zaam6；英文：Suyuan Station）係廣州地鐵6號綫同21號綫嘅轉車站，喺黃埔區蘿崗，開創大道同水西路、科豐路嘅交界。不過兩個站嘅月台開放時間都唔同，其中6號綫喺2016年12月28號開放，而21號綫喺2019年12月20號開放。 呢個站係廣州地鐵入面，第一個站內收費區同時有兩個廁所嘅車站。曾經喺2019年12月20號朝頭早到2021年9月28號中午爲止，做過廣州地鐵唯一喺收費區入面同時有兩個廁所嘅車站。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但有兩個廁所同一個母嬰室。廁所方面，其中6號綫嗰個喺月台西邊，而21號綫嗰個喺月台南邊。母嬰室喺21號綫月台南邊嘅女廁隔籬。 打掂 打橫 站廳 蘇元站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。 月台 呢個站有兩個島式月台。其中6號綫喺開創大道地底，21號綫喺水西路、科豐路嘅交界地底。其中6號綫喺上邊，21號綫喺下邊。兩綫整到似拉長咗嘅諺文「ㅏ」字。雖然兩個月台都用玻璃結構，但係顏色唔同，其中6號綫用嘅係青綠色，而21號綫用嘅係深藍色。 另外，呢個站嘅6號綫月台東邊同21號綫月台南邊都各有條波口位響度，畀喺兩綫啲車喺呢個站以東（6號綫）或以南（21號綫）有乜冬瓜豆腐時，攞呢個站做總站。屆時喺6號綫去蘿崗或香雪；喺21號綫去科學城或奧體、天河棠下、員村、程界一帶嘅需要轉乘其它交通工具。喺車站東南角嘅地底都有條兩綫之間嘅聯絡綫響度。 商舖同自助服務 而家嘅蘇元站入面有好多唔同類嘅鋪頭畀乘客買嘢同埋食嘢，有便利檔、麵包檔。 另外，嘉禾望崗站入面重有自助服務設施畀乘客用，包括咗自動販賣機、自動影相機等；重有好易機嚟充羊城通，交水電費同交通嘅罰錢服務。 出入口 呢個站有4個出入口，分别係A、B同C、D。 頭尾班車信息同配線圖 車站歷史 規劃 6號綫 呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做暹崗站。 21號綫 2012年1月9號，廣州地區召開嘅兩會發佈份地鐵規劃報告，話21號綫會經過呢個站。 施工 2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，改名做蘇元站。 2015年2月2號，21號綫一期工程正式喐手起。 2015年12月29號，車站正式封頂。 2017年8月5號，原先喺－３樓嘅21號綫主體結構正式起好嗮。 2019年11月初，呢個站嘅部份21號綫區域正式開放，原先開咗6號綫站廳部份區域受到起轉車結構嘅影響而圍蔽咗。 2019年12月18號，原先6號綫站廳部份區域同21號綫淨低嘅圍蔽部份都拆嗮。 開通 從2016年12月28號朝早頭一班車開出到長湴之後，6號綫列車亦開入呢個站。期間一直係6號綫嘅中途站直到2019年12月19號尾班車收車為止。2019年12月20號，受到黃埔馬拉松喺同年月22號開跑嘅影響，21號綫亦提早到當日正式開通，當日嘅頭班列車亦開入呢個站。 出入口 呢個站喺開通初期淨得A、B、C三個出入口，2019年12月20號開通咗21號綫時整多咗個D出入口。 利用狀況 呢個站附近主要係啲科技園地區，客流多數喺蘿崗近蘇元、水西村啲工廠返工做嘢啲打工仔上落為主，亦有喺蘇元地區啲居民上落。除咗上落班高峰期比較多人之外，其他時間比較冷清。另外，喺廣州市第二中學高中部讀書啲學生都會揀呢個站上落。另外，喺水西村住啲村民同居民，好多時都會搭巴士到呢個站轉地鐵入廣州市區同番禺、南沙、芳村、佛山同機場地方。 自從21號綫開通後客流即刻多咗好多，有一大部份都係喺呢個站轉車到廣州市區同番禺、南沙、芳村、佛山地方。 轉車須知 附近嘅建築同景區 商場 蘿崗萬達廣場 大壯國際廣場 酒店 柏高商務酒店 山莊 暹崗山莊 學校 廣州市第2中學高中部 醫院 中山大學嶺南醫院 公園 蘿崗兒童公園 祠堂 天然孔公祠 政府部門 廣州開發區勞動社會保障局 註同攷 註 攷 上一站·下一站